My kind emigreer; hoe nou gemaak? | Maroela Media
Hoe jy op die nuus reageer, gaan waarskynlik ook die aard van julle verhouding daarna bepaal. Dit sal ook 'n invloed hê op jou betrokkenheid in jou kind en jou kleinkinders se lewe. Bied ondersteuning en vra gerus vrae (soos of hul besluit op goeie navorsing berus). Dit bied dikwels die nodige gemoedsrus. Openhartige gesprekke sal ook help toesien dat jou kind hierdie lewensveranderde besluit met jou sal deel en dit nie in die geheim aanpak om jou gevoelens te spaar of omdat jy moontlik hul besluit kan kritiseer nie. Hoe jy gaan reageer, sal bepaal hoe (en of) jou kind jou in die emigrasieproses gaan betrek en gaan deel maak van sy of haar nuwe werklikheid.
Hoe bly 'n mens betrokke as jou kinders of kleinkinders op 'n ander vasteland woon? Kenners gee raad:
Dr. Douline Minnaar, 'n psigiatriese verpleegkundige, het indringende navorsing gedoen oor ouers wie se kinders emigreer. Volgens haar moet jy onthou dat jou kinders ook hul eie lewe het. Minnaar beveel aan dat geskikte kommunikasieplatforms (soos Skype of WhatsApp) identifiseer moet word. Sy moedig ook familielede aan om 'n tyd vas te stel wat albei partye sal pas. "Soms gaan dit nie vir hulle moontlik wees om jou te skype nie, maar moet dit nie as verwerping sien nie. Kry eerder 'n tyd wat almal pas."
Ferreira raai mense aan om vertroud te raak met hul kind se nuwe land. 'n Nuwe land bied talle avonture en jy kan deel wees van die avonture in jou kind se lewe. Volg die nuus, bly op hoogte van belangrike gebeure en datums soos spesiale vakansiedae. Teken in op Wêreldwyd se Kollig-nuusbrief en bly sodoende op hoogte van belangrike sake wat jou ekspat-kind raak. Om boonop deel te wees van 'n grenslose gemeenskap, is van onskatbare waarde.
Ten slotte, aanvaar jou nuwe realiteit, gaan aan met jou lewe en leef voluit. Volgens Ferreira is dit noodsaaklik om te onthou dat 'n kind nie vir 'n ouer se geluk verantwoordelik gehou moet word nie. Elkeen is verantwoordelik vir sy of haar eie geluk. Dit is belangrik dat jy 'n ondersteuningsnetwerk het by wie jy kan aanklop om hulp (of selfs net vir 'n bietjie troos). Indien nodig, kry professionele hulp om julle met die groot aanpassing én die emosionele wipwa te help.
Jong Stadsboer Veldskool in die Bosveld aangebied
Die verlange is baie groot, maar ek voel meer rustig met die wete dat my kind nie elke dag paniekbevange hoef te leef nie.